กฎกระทรวงกฎกระทรวงฉบับที่12 (พ.ศ. 2528)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ.2504----------อาศัยอำนาจตามความในมาตรา 6 และมาตรา 13 แห่งพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ 1 ให้ยกเลิกกฎกระทรวง ฉบับที่ 9 (พ.ศ.2522) ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ข้อ 2 ให้ผู้เข้าชมโบราณสถานตามบัญชีท้ายกฎกระทรวงนี้เสียค่าธรรมเนียมเข้าชมดังต่อไปนี้ เว้นแต่การเข้าชมในวันเทศกาลหรือโอกาสพิเศษ ซึ่งอธิบดีประกาศไม่เรียกเก็บค่าธรรมเนียมเข้าชม (1)ผู้มีสัญชาติไทยคนละ 5 บาท (2)ผู้มีสัญชาติอื่นคนละ 20 บาทโบราณสถานใดอนุญาตให้เข้าชมโดยนำยานพาหนะเข้าไปได้ ให้ผู้เข้าชมซึ่งเป็นผู้ขับขี่ยานพาหนะเสียค่าธรรมเนียมเข้าชม ดังต่อไปนี้ (1)มีสัญชาติไทยซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อ คนละ 30 บาท(ข) ผู้ขับขี่รถจักรยานยนต์ 3 ล้อคนละ 20 บาท(ค) ผู้ขับขี่รถจักรยานยนต์ 2 ล้อคนละ 15 บาท(ง) ผู้ขับขี่รถจักรยาน 3 ล้อ คนละ 10 บาท(จ) ผู้ขับขี่รถจักรยาน 2 ล้อ คนละ5 บาท (2)ผู้มีสัญชาติอื่นซึ่งเป็น(ก) ผู้ขับขี่รถยนต์ 4 ล้อหรือรถยนต์ 6 ล้อ คนละ 30 บาท(ข) ผู้ขับขี่รถจักรยานยนต์ 3 ล้อรถจักรยานยนต์ 2 ล้อรถจักรยาน 3 ล้อ และรถจักรยาน 2 ล้อ คนละ 20 บาทข้อ 3 ให้บุคคลดังต่อไปนี้เข้าชมโบราณสถานตามข้อ 2 ได้โดยไม่ต้องเสียค่าธรรมเนียมเข้าชม (1) พระภิกษุสามเณรในพระพุทธศาสนา (2) นิสิตนักศึกษา และนักเรียนในเครื่องแบบ (3)ผู้เยี่ยมเยียนซึ่งกรมศิลปากรเป็นผู้ต้อนรับ (4)สมาชิกของสภาการพิพิธภัณฑ์ระหว่างประเทศ (5)สมาชิกของสภาการโบราณสถานระหว่างประเทศ (6) ผู้มีอุปการคุณแก่กิจการโบราณสถานตามหลักเกณฑ์ที่อธิบดีกำหนดให้ไว้ ณ วันที่ 7 สิงหาคม พ.ศ. 2528สัมพันธ์ ทองสมัครรัฐมนตรีช่วยว่าการ ปฏิบัติราชการแทน รัฐมนตรีว่าการกระทรวงศึกษาธิการ-----------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่ค่าธรรมเนียมเข้าชมโบราณสถานตามที่กฎกระทรวง ฉบับที่ 9 (พ.ศ. 2522)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ. 2504 กำหนดไว้ยังต่ำเกินไปสมควรปรับปรุงค่าธรรมเนียมเข้าชมให้เหมาะสมกับสภาวการณ์ในปัจจุบันและสมควรกำหนดค่าธรรมเนียมเพิ่มสำหรับผู้เข้าชมที่นำยานพาหนะเข้าไปในโบราณสถานฯลฯตลอดจนกำหนดยกเว้นการเรียกเก็บค่าธรรมเนียมจากบุคคลบางประเภทนอกจากนี้โดยที่ได้มีการบูรณะซ่อมแซมโบราณสถานและขึ้นทะเบียนโบราณสถานเพิ่มขึ้นอีกหลายแห่งสมควรเพิ่มเติมรายชื่อโบราณสถานที่ผู้เข้าชมต้องเสียค่าธรรมเนียมเข้าชมด้วยจึงจำเป็นต้องออกกฎกระทรวงนี้[รก.2528/153/52]----------------------------กฎกระทรวงฉบับที่ 14 (พ.ศ. 2528)ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติพ.ศ. 2504----------อาศัยอำนาจตามความในมาตรา 6 และมาตรา 27 แห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504และมาตรา 19 ทวิ แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ. 2504ซึ่งแก้ไขเพิ่มเติมโดยประกาศของคณะปฏิวัติ ฉบับที่ 308ลงวันที่ 13 ธันวาคมพ.ศ.2515รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ข้อ 1 ให้ยกเลิก(1) กฎกระทรวง ฉบับที่ 10 (พ.ศ. 2523) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504(2) กฎกระทรวง ฉบับที่ 11 (พ.ศ. 2525) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504ข้อ 2 ให้ผู้เข้าชมพิพิธภัณฑสถานแห่งชาติ ตามบัญชีท้ายกฎกระทรวงนี้เสียค่าธรรมเนียมการเข้าชมตามอัตราที่กำหนดไว้ในบัญชีดังกล่าวเว้นแต่การเข้าชมในวันเทศกาลหรือโอกาสพิเศษซึ่งอธิบดีประกาศไม่เรียกเก็บค่าธรรมเนียมการเข้าชมข้อ 3 ให้บุคคลดังต่อไปนี้เข้าชมพิพิธภัณฑสถานแห่งชาติตามข้อ 2 ได้โดยไม่ต้องเสียค่าธรรมเนียมการเข้าชม(1) พระภิกษุสามเณรในพระพุทธศาสนา(2) นิสิต นักศึกษา และนักเรียนในเครื่องแบบ(3) ผู้เยี่ยมเยียนซึ่งกรมศิลปากรเป็นผู้ต้อนรับ(4) สมาชิกของสภาการพิพิธภัณฑ์ระหว่างประเทศ(5) สมาชิกของสภาการโบราณสถานระหว่างประเทศ(6)ผู้มีอุปการคุณแก่กิจการพิพิธภัณฑสถานแห่งชาติตามหลักเกณฑ์ที่อธิบดีกำหนดข้อ 4 ให้ผู้รับใบอนุญาตตามมาตรา 19 เสียค่าธรรมเนียมดังต่อไปนี้(1) ผู้รับใบอนุญาตให้ทำการค้าโบราณวัตถุ หรือศิลปวัตถุรายละ 1,000 บาท(2) ผู้รับใบอนุญาตให้แสดงโบราณวัตถุ หรือศิลปวัตถุ ให้บุคคลชมโดยเรียกเก็บค่าชมเป็นปกติธุระรายละ 500 บาทให้ไว้ ณ วันที่ 14 สิงหาคม พ.ศ. 2528สัมพันธ์ ทองสมัครรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ---------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่ค่าธรรมเนียมการเข้าชมพิพิธภัณฑสถานแห่งชาติตามที่กฎกระทรวง ฉบับที่ 10(พ.ศ. 2523) ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504ซึ่งแก้ไขเพิ่มเติมโดยกฎกระทรวง ฉบับที่ 11ออกตามความในพระราชบัญญัติดังกล่าวกำหนดไว้ ยังต่ำเกินไป สมควรปรับปรุงอัตราค่าธรรมเนียมการเข้าชมพิพิธภัณฑ์สถานแห่งชาติให้เหมาะสมกับสภาวการณ์ในปัจจุบันตลอดจนกำหนดยกเว้นการเรียกเก็บค่าธรรมเนียมจากบุคคลบางประเภท นอกจากนี้โดยที่ค่าธรรมเนียมการเข้าชมพิพิธภัณฑสถานแห่งชาติ สำหรับพิพิธภัณฑสถานแห่งชาติต่าง ๆมีอัตราที่แตกต่างกัน สมควรกำหนดให้มีการเรียกเก็บค่าธรรมเนียมการเข้าชมพิพิธภัณฑสถานแห่งชาติไว้โดยจัดทำเป็นบัญชีท้ายกฎกระทรวง จึงจำเป็นต้องออกกฎกระทรวงนี้[รก.2528/153/58]----------------------------กฎกระทรวงฉบับที่ 13 (พ.ศ.2528)ออกตามความในพระราชบัญญัติโบราณสถาน โบราณวัตถุศิลปวัตถุและพิพิธภัณฑ์สถานแห่งชาติพ.ศ.2504----------------- อาศัยอำนาจความในมาตรา 6และมาตรา 22 วรรคสาม แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติพ.ศ.2504 รัฐมนตรีว่าการกระทรวงศึกษาธิการ ออกกฎกระทรวงไว้ ดังต่อไปนี้ ข้อ 1 ให้ยกเลิกกฎกระทรวงฉบับที่ 3 (พ.ศ.2504) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติพ.ศ.2504 ข้อ 2ให้ผู้รับใบอนุญาตให้ส่งหรือนำโบราณวัตถุ หรือศิลปวัตถุ ออกนอกราชอาณาจักรเสียค่าธรรมเนียมตามอัตราดังต่อไปนี้(1) โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุตั้งแต่สมัยอยุธยาขึ้นไป ชิ้นละ 200 บาท (2)โบราณวัตถุ หรือศิลปวัตถุใด ๆ ซึ่งกรมศิลปากรเห็นว่ามีอายุต่ำกว่าสมัยอยุธยา(ก) ทำขึ้นในสมัยธนบุรี หรือทำขึ้นในสมัยรัตนโกสินทร์ ตั้งแต่รัชกาลที่ 1 ถึงรัชกาลที่ 5 และมีขนาดดังนี้ยาวหรือสูงเกิน 100เซนติเมตร ชิ้นละ 100 บาทยาวหรือสูงไม่เกิน 100 เซนติเมตร ชิ้นละ 75 บาท(ข) ทำขึ้นในสมัยรัตนโกสินทร์ ตั้งแต่รัชกาลที่ 6 ถึงรัชกาลที่ 8และมีขนาดดังนี้ยาวหรือสูงเกิน 100เซนติเมตร ชิ้นละ 75 บาท ยาวหรือสูงไม่เกิน100 เซนติเมตร ชิ้นละ 50 บาท(ค) ทำขึ้นในสมัยรัตนโกสินทร์ หลังรัชกาลที่ 8 และมีขนาดดังนี้ยาวหรือสูงเกิน 100เซนติเมตร ชิ้นละ 50 บาทยาวหรือสูงไม่เกิน 100 เซนติเมตร ชิ้นละ 30 บาท(3) เศษของโบราณวัตถุหรือศิลปวัตถุ และมีขนาดดังนี้(ก) ยาวหรือสูงเกิน 5 เซนติเมตร ชิ้นละ 10 บาท(ข) ยาวหรือสูงไม่เกิน5 เซนติเมตร ชิ้นละ 5บาทให้ไว้ ณ วันที่ 3 กรกฎาคม พ.ศ.2528 สัมพันธ์ทองสมัครรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ-----------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือโดยที่กฎกระทรวงฉบับที่ 3 (พ.ศ.2504) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑ์สถานแห่งชาติ พ.ศ.2504ได้กำหนดอัตราค่าธรรมเนียมส่งหรือนำโบราณสถานโบราณวัตถุออกนอกราชอาณาจักรไว้ไม่เหมาะสมกับสภาวการณ์ในปัจจุบันสมควรปรับปรุงอัตราค่าธรรมเนียมเสียใหม่ให้เหมาะสมยิ่งขึ้นจึงจำเป็นต้องออกกฎกระทรวงนี้